২০২০–২১ উয়েফা চ্যাম্পিয়ন্স লিগ

২০২০–২১ উয়েফা চ্যাম্পিয়ন্স লিগ হচ্ছে উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার ৬৬তম আসর এবং ইউরোপিয়ান চ্যাম্পিয়ন্স ক্লাব হতে উয়েফা চ্যাম্পিয়ন্স লিগে নামে পরিবর্তন করার পর ২৯তম আসর।
এই আসরের ফাইনাল তুরস্কের ইস্তাম্বুলের আতাতুর্ক স্টেডিয়ামে অনুষ্ঠিত হবে। এই স্টেডিয়ামটি মূলত ২০২০ উয়েফা চ্যাম্পিয়নস লিগ ফাইনালের আয়োজক স্টেডিয়াম ছিল, তবে ২০২০ সালে করোনাভাইরাসের বৈশ্বিক মহামারীর কারণে পরবর্তীতে তা পরিবর্তন করা হয়। ২০২০–২১ উয়েফা চ্যাম্পিয়নস লিগের বিজয়ী দল ২০২১ উয়েফা সুপার কাপে ২০২০–২১ উয়েফা ইউরোপা লিগের বিজয়ী দলের বিরুদ্ধে খেলার যোগ্যতা অর্জন করবে; উক্ত খেলায় বিজয়ী দল জাপানে অনুষ্ঠিত ২০২১ ফিফা ক্লাব বিশ্বকাপে খেলার যোগ্যতা অর্জন করবে। একই সাথে উভয় দল স্বয়ংক্রিয়ভাবে ২০২১–২২ উয়েফা চ্যাম্পিয়ন্স লিগের গ্রুপ পর্বে খেলার জন্য উত্তীর্ণ হবে।
এই প্রতিযোগিতার বর্তমান চ্যাম্পিয়ন হচ্ছে জার্মান ক্লাব বায়ার্ন মিউনিখ, যারা পূর্ববর্তী আসরের ফাইনালে ফরাসি ক্লাব পারি সাঁ-জেরমাঁকে ১–০ গোলে পরাজিত করেছিল।
উয়েফার ৫৫টি সদস্য রাষ্ট্রের মধ্যে ৫৪টি রাষ্ট্রের সর্বমোট ৭৯টি দল ২০২০–২১ উয়েফা চ্যাম্পিয়নস লিগে অংশগ্রহণ করেছে (শুধুমাত্র লিশটেনস্টাইন এর ব্যতিক্রম, কারণ তারা কোনো ঘরোয়া লিগ আয়োজন করে না)। উয়েফা দেশ গুণাঙ্ক নিয়ম অনুযায়ী উয়েফার অ্যাসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক অ্যাসোসিয়েশন হতে কতটি দল অংশগ্রহণ করবে তা নির্ধারণ করা হয়েছে:
২০২০–২১ উয়েফা চ্যাম্পিয়নস লিগের জন্য, ২০১৯ সালের উয়েফা দেশ গুণাঙ্ক অনুযায়ী প্রত্যেক সদস্য রাষ্ট্র হতে কতটি দল খেলবে তা বরাদ্দ করা হয়েছে, যেটি ২০১৪–১৫ মৌসুম হতে ২০১৮–১৯ মৌসুম পর্যন্ত ইউরোপীয় প্রতিযোগিতায় তাদের ফলাফলের ওপর ভিত্তি করে নির্ধারিত।
এই দেশ গুণাঙ্কের দল বরাদ্দ ছাড়াও, নিম্নে উল্লেখিত ক্ষেত্রে অ্যাসোসিয়েশন হতে অতিরিক্ত দলও এই প্রতিযোগিতায় অংশগ্রহণ করতে পারে:
নিম্নে এই মৌসুমের প্রবেশ তালিকা উল্লেখ করা হয়েছে।
চ্যাম্পিয়নস লিগের চ্যাম্পিয়ন দল ফুটবল ক্লাব বায়ার্ন মিউনিখ এবং ইউরোপা লিগের চ্যাম্পিয়ন দল সেভিয়া তাদের ঘরোয়া লিগের মাধ্যমে এই আসরে খেলার যোগ্যতা অর্জন করার ফলে পূর্বনির্ধারিত প্রবেশ তালিকায় বেশ কিছু পরিবর্তন করা হয়েছে। যাহোক, কোভিড-১৯ মহামারীর কারণে ২০১৯–২০ এবং ২০২০–২১ ইউরোপীয় মৌসুমের সময়সূচিতে বিলম্বের ফলে, ২০২০–২১ ইউরোপীয় মৌসুমটি ২০১৯–২০ মৌসুম সমাপ্তির পূর্বেই শুরু হয়েছিল। সুতরাং, চ্যাম্পিয়নস লিগ এবং ইউরোপা লিগের চ্যাম্পিয়ন দলের ভিত্তিতে যে প্রবেশ তালিকার পরিবর্তন করা উচিত, তা পূর্বের বাছাইপর্বের ম্যাচগুলো খেলা না হওয়া এবং / অথবা তাদের ড্র হওয়া পর্যন্ত নিশ্চিত হওয়া যায়নি। চ্যাম্পিয়নস লিগ এবং ইউরোপা লিগের শিরোপাধারী দলের স্থান নির্ধারণের পরে উয়েফা পূর্বনির্ধারিত প্রবেশ তালিকার পরিবর্তন করতে "অভিযোজিত পুনঃভারসাম্য" পদ্ধতি ব্যবহার করেছিল এবং শিরোপাধারী দল নির্ধারিত হওয়ার পূর্বে যে সকল পর্বের ম্যাচ ইতোমধ্যে আয়োজন করা হয়েছিল, তা এই আসরে কোন প্রভাব ফেলেনি (নিয়ম ৩.০৪)। এই আসরে নিম্নলিখিত পরিবর্তন সাধিত হয়েছিল:
২০২০ সালের এপ্রিলের শুরুর দিকে, উয়েফা এক ঘোষণায় জানিয়েছিল যে ইউরোপে করোনাভাইরাসের বৈশ্বিক মহামারীর কারণে এই আসরে উত্তীর্ণের সময়সীমা পরবর্তী নির্দেশনা পর্যন্ত স্থগিত করা হয়েছে। উয়েফা তার অন্তর্ভুক্ত সকল অ্যাসোসিয়েশনকে একটি চিঠি পাঠিয়েছিল, যেখানে উল্লেখ করা হয়েছিল যে ইউরোপীয় প্রতিযোগিতায় যোগ্যতা অর্জনের জন্য সকল ঘরোয়া লিগের মৌসুম অকালে শেষ না করে সম্পূর্ণরূপে সম্পন্ন করতে হবে। অতঃপর ২০২০ সালের ২১শে এপ্রিল তারিখে, উয়েফার ৫৫টি অ্যাসোসিয়েশনের সাথে এক সভার পর উয়েফা তাদের দেশীয় শীর্ষ লিগ এবং কাপ প্রতিযোগিতা শেষ করার জন্য দৃঢ়ভাবে সুপারিশ করেছিল, যদিও কিছু বিশেষ ক্ষেত্রে যেখানে এটি বাস্তবায়ন করা সম্ভব নয় সেখানে উয়েফা তার ক্লাবের প্রতিযোগিতায় অংশ নেওয়ার ক্ষেত্রে দিকনির্দেশনা তৈরি করবে; এরপরও কোন ক্ষেত্রে লিগ বা কাপ বাতিল করা হয়েছে। উয়েফার কার্যনির্বাহী কমিটির বৈঠক শেষে ২০২০ সালের ২৩শে এপ্রিল তারিখে, এক ঘোষণায় জানানো হয়েছিল যে যদি জনস্বাস্থ্য বা অর্থনৈতিক সমস্যার সাথে সম্পর্কিত শর্ত মেনে বৈধ কারণে কোন ঘরোয়া প্রতিযোগিতা সমাপ্ত হওয়া পূর্বে বন্ধ হয়ে যায়, তবে জাতীয় অ্যাসোসিয়েশনগুলো ২০১৯–২০ মৌসুমে ঘরোয়া প্রতিযোগিতায় ফলাফলের ভিত্তিতে ২০২০–২১ উয়েফা ক্লাব প্রতিযোগিতার জন্য তাদের অংশগ্রহণকারী দল নির্বাচন করবে এবং উয়েফা উক্ত ঘরোয়া প্রতিযোগিতার সমাপ্তি বৈধ নয় বলে মনে করলে তাদের অংশগ্রহণ প্রত্যাখ্যান করার অধিকার সংরক্ষণ করবে। স্থগিত হওয়া ঘরোয়া প্রতিযোগিতা পূর্বনির্ধারিত বিন্যাস থেকে আলাদা বিন্যাস সহকারে পুনরায় শুরু করা যেতে পারে, যার মাধ্যমে উক্ত ঘরোয়া প্রতিযোগিতার ক্লাবগুলো পূর্বের মতোই উয়েফা ক্লাব প্রতিযোগিতায় অংশগ্রহণের সুযোগ পাবে। সকল লিগ তাদের প্রতিযোগিতা পুনরায় শুরু করার পরিকল্পনা করছে কিনা সে বিষয়ে উয়েফা সকল অ্যাসোসিয়েশনকে ২০২০ সালের ২৫শে মে তারিখে মধ্যে তাদের সাথে যোগাযোগ করতে বলেছে, তবে এই সময়সীমাটি পরবর্তীতে বাড়ানো হয়েছিল। ২০২০ সালের ১৭ই জুন তারিখে, উয়েফা এক ঘোষণায় জানিয়েছিল যে, সকল অ্যাসোসিয়েশনকে অবশ্যই ২০২০ সালের ৩রা আগস্ট তারিখে মধ্যে ঘরোয়া লিগ হতে তাদের দলের প্রবেশ নিশ্চিত করতে হবে।
নিম্নে উল্লেখিত ছকে বন্ধনীগুলো প্রতিটি দল কীভাবে এই আসরে প্রবেশ করেছে তা নির্দেশ করে:
টীকা
এই আসরটি মূলত ২০২০ সালের জুনে শুরু হওয়ার কথা ছিল, তবে ইউরোপে করোনাভাইরাসের বৈশ্বিক মহামারীর কারণে এটি আগস্ট পর্যন্ত স্থগিত করা হয়েছিল। ২০২০ সালের ১৭ই জুন তারিখে উয়েফার নির্বাহী কমিটি একটি নতুন সময়সূচি ঘোষণা করা হয়েছিল। প্লে-অফ ব্যতীত বাছাইপর্বের সকল ম্যাচ এক লেগের ম্যাচ হিসেবে আয়োজন করা হয়েছিল, যেখানে খেলায় অংশগ্রহণকারী দুটি দলের মধ্যে যেকোন একটি দল ম্যাচটি আয়োজন করেছে (প্রাথমিক পর্ব ব্যতীত, যেগুলো নিরপেক্ষ মাঠে আয়োজন করা হয়েছিল); যেটি ড্রয়ের দিন নির্ধারণ করা হয়েছিল।
এই আসরের সকল পর্বের সময়সূচি নিম্নে উল্লেখ করা হলো (সকল ড্র উয়েফার প্রধান সদরদপ্তর সুইজারল্যান্ডের নিওঁ-এ অনুষ্ঠিত হয়েছে, যদি না অন্যথায় অনুষ্ঠিত হওয়ার বিষয়ে বিবৃতি প্রদান করা হয়েছে)।
গ্রুপ পর্বের ড্রটি মূলত গ্রিসের এথেন্সের স্তাভরোস নারচোস ফাউন্ডেশন কালচারাল সেন্টারে অনুষ্ঠিত হওয়ার কথা ছিল, তবে উয়েফা ২০২০ সালের ৯ই সেপ্টেম্বর তারিখে এক ঘোষণায় জানায় যে, গ্রুপ পর্বের ড্রটি নিওঁয়ে অনুষ্ঠিত হবে। তবে শেষ পর্যন্ত এটি জেনেভায় অনুষ্ঠিত হয়েছে।
মহামারীর পূর্বে পরিকল্পনা অনুসারে এই আসরের মূল সময়সূচিটি নিম্নরূপ (সকল ড্র উয়েফার প্রধান সদরদপ্তর সুইজারল্যান্ডের নিওঁ-এ অনুষ্ঠিত হয়েছে, যদি না অন্যথায় অনুষ্ঠিত হওয়ার বিষয়ে বিবৃতি প্রদান করা হয়েছে):
ইউরোপে করোনাভাইরাসের বৈশ্বিক মহামারীর কারণে, এই আসরে নিম্নে উল্লেখিত বিশেষ নিয়মগুলো প্রয়োগ করা হয়েছে:
২০২০ সালের ২৪শে সেপ্টেম্বর তারিখে, উয়েফা এক ঘোষণায় জানিয়েছিল যে প্রতি দলকে গ্রুপ পর্বের ম্যাচ হতে প্রতি ম্যাচে ৫ জন খেলোয়াড় বদল করার অনুমতি দেওয়া হবে, অন্যদিকে অতিরিক্ত সময়ে ষষ্ঠ খেলোয়াড় পরিবর্তন করা যাবে। তবে পরবর্তীতে প্রতিটি দলকে ম্যাচ চলাকালীন খেলোয়াড় বদলের জন্য অতিরিক্ত সময়ে চতুর্থ খেলোয়াড় বদল করা, অতিরিক্ত সময় শুরুর পূর্বে প্রথমার্ধ শেষে বদল করা খেলোয়াড় এবং অতিরিক্ত সময়ের প্রথমার্ধ শেষে বদল করা খেলোয়াড় বাদ দিয়ে কেবলমাত্র তিনটি সুযোগ দেওয়া হয়। এর ফলস্বরূপ, প্রতি ম্যাচে সর্বোচ্চ ১২ জন বদলি খেলোয়াড় তালিকাভুক্ত করা যেতে পারবে।
বাছাইপর্বের সকল ম্যাচ বিনা দর্শকের উপস্থিতিতে বন্ধ দরজার পেছনে আয়োজন করা হয়েছিল। ২০২০ উয়েফা সুপার কাপে দর্শকদের আংশিক প্রত্যাবর্তনের পরে, ২০২০ সালের ১লা অক্টোবর উয়েফা এক ঘোষণায় জানিয়েছিল যে, গ্রুপ পর্বের পরের ম্যাচগুলোতে স্থানীয় কর্তৃপক্ষের অনুমতি সাপেক্ষে ৩০% দর্শক মাঠে উপস্থিত থেকে খেলা উপভোগ করতে পারবে।
২০২০ সালের ১৭ই জুলাই তারিখে দুপুর ১২টায় (সিইএসটি) প্রাথমিক পর্বের জন্য ড্র অনুষ্ঠিত হয়েছিল। এই পর্বের সেমি-ফাইনালের ম্যাচদ্বয় ৮ই আগস্ট তারিখে সুইজারল্যান্ডের নিওঁয়ের কলোরায় স্টেডিয়ামে অনুষ্ঠিত হয়েছে। অন্যদিকে, এই পর্বের ফাইনাল ম্যাচটি ১১ই আগস্ট তারিখে একই স্টেডিয়ামে অনুষ্ঠিত হওয়ার কথা ছিল, তবে দ্রিতার দুই জন খেলোয়াড়ের সার্স-২ করোনাভাইরাস পরীক্ষায় ইতিবাচক ফলাফল আসার পরে লিনফিল্ডকে প্রায়োগিকভাবে ৩–০ গোলের জয় পুরস্কৃত করা হয়।
<section end=PR />
সেমিফাইনাল এবং চূড়ান্ত পর্বে পরাজিত দল ২০২০–২১ উয়েফা ইউরোপা লিগের দ্বিতীয় বাছাইপর্বে প্রবেশ করেছে।
২০২০ সালের ৯ই আগস্ট তারিখে দুপুর ১২টায় (সিইএসটি) প্রথম বাছাইপর্বের জন্য ড্র অনুষ্ঠিত হয়েছিল। এই পর্বের ম্যাচগুলো ২০২০ সালের ১৮ এবং ১৯শে আগস্ট তারিখে অনুষ্ঠিত হয়েছে। স্লোভান ব্রাতিস্লাভের ১ জন খেলোয়াড়ের সার্স-২ করোনাভাইরাস পরীক্ষায় ইতিবাচক ফলাফল আসার পর পুরো দল কোয়ারেন্টিনে যাওয়ার ফলে ক্লাকসভিক এবং স্লোভান ব্রাতিস্লাভের মধ্যকার ম্যাচটি বাতিল করে ক্লাকসভিককে প্রায়োগিকভাবে ৩–০ গোলের জয় পুরস্কৃত করা হয়।
<section end=Q1 />
এই পর্বে পরাজিত দল ২০২০–২১ উয়েফা ইউরোপা লিগের দ্বিতীয় বাছাইপর্বে প্রবেশ করেছে।
২০২০ সালের ১০ই আগস্ট তারিখে দুপুর ১২টায় (সিইএসটি) দ্বিতীয় বাছাইপর্বের জন্য ড্র অনুষ্ঠিত হয়েছিল। এই পর্বের ম্যাচগুলো ২০২০ সালের ২৫ এবং ২৬শে আগস্ট তারিখে অনুষ্ঠিত হয়েছে।
চ্যাম্পিয়ন পথে পরাজিত দশটি দল থেকে দুটি দল, তিরানা এবং লুদোগোরেতস রাজগ্রাদ প্লে-অফে (চ্যাম্পিয়ন পথ) প্রবেশ করেছে, ইউরোপা লিগের দ্বিতীয় বাছাইপর্বের ড্রয়ের পর ২০২০ সালের ৩১শে আগস্ট তারিখে অনুষ্ঠিত একটি ড্র দ্বারা নির্ধারিত হয়েছিল। অন্য আটটি দল তৃতীয় বাছাইপর্বে (চ্যাম্পিয়ন পথ) প্রবেশ করেছিল। লিগ পথে পরাজিত দলগুলো ২০২০–২১ উয়েফা ইউরোপা লিগের তৃতীয় বাছাইপর্বে (মূল পথ) প্রবেশ করেছে।
এই পর্বে পরাজিত দল ২০২০–২১ উয়েফা ইউরোপা লিগের প্লে-অফে (চ্যাম্পিয়ন পথ) প্রবেশ করেছে। অন্যদিকে, এই লিগ পথে পরাজিত দল ২০২০–২১ উয়েফা ইউরোপা লিগের গ্রুপ পর্বে প্রবেশ করেছে।
এই পর্বের চ্যাম্পিয়ন পথ এবং লিগ পথে পরাজিত দল ২০২০–২১ উয়েফা ইউরোপা লিগের গ্রুপ পর্বে প্রবেশ করেছে।
গ্রুপ পর্বে মোট ১৪টি দেশ থেকে ৩২টি দল অংশগ্রহণ করেছে: ২৬টি দল সরাসরিভাবে এই পর্বে অংশগ্রহণ করেছে এবং ৬টি দল প্লে-অফ হতে (৪টি চ্যাম্পিয়ন পথ হতে এবং ২টি লিগ পথ হতে) উত্তীর্ণ হয়ে দল এই পর্বে অংশগ্রহণ করেছে।
২০২০ সালের ১লা অক্টোবর তারিখে বিকাল ৫টায় (সিইএসটি) সুইজারল্যান্ডের জেনেভার আরটিএস স্টুডিওজে গ্রুপ পর্বের ড্র অনুষ্ঠিত হয়েছে। এই ড্রয়ে সর্বমোট ৩২টি দলকে ৮টি গ্রুপে বিভক্ত করা হয়েছে, যেখানে প্রতিটি গ্রুপে ৪টি করে দল রয়েছে। উক্ত ড্রয়ে নিয়ম ছিল যে একই অ্যাসোসিয়েশনের দলগুলোকে পরস্পরের বিপক্ষে ড্র করা যাবে না। ড্রয়ের জন্য, দলগুলোকে ৪টি পাত্রে নিম্নলিখিত নীতির উপর ভিত্তি করে ভাগ করা হয়েছে (যা ২০১৫–১৬ মৌসুম হতে কার্যকর হচ্ছে):
প্রত্যেক গ্রুপে, দলগুলো প্রত্যেক দলের সাথে রাউন্ড-রবিন নিয়মে নিজস্ব মাঠে এবং বিপরীত দলের মাঠে ম্যাচ খেলবে। প্রত্যেক গ্রুপের বিজয়ী দল এবং রানার-আপ দল ১৬ দলের পর্বের জন্য উন্নীত হবে এবং তৃতীয় স্থান অধিকারী দলগুলো ২০২০–২১ উয়েফা ইউরোপা লিগের ৩২ দলের পর্বে প্রবেশ করবে। এই পর্বের ম্যাচদিনগুলো হলো: ২০–২১ অক্টোবর, ২৭–২৮ অক্টোবর, ৩–৪ নভেম্বর, ২৪–২৫ নভেম্বর, ১–২ ডিসেম্বর এবং ৮–৯ ডিসেম্বর ২০২০।
যেসকল ক্লাবগুলো গ্রুপ পর্বে খেলার জন্য যোগ্যতা অর্জন করেছে তাদের যুব দলগুলোও ২০২০–২১ উয়েফা যুব লিগে একই দিনে খেলার যোগ্যতা অর্জন করেছে, যেখানে দলগুলো উয়েফা চ্যাম্পিয়নস লিগ পথ (শীর্ষ ৩২ অ্যাসোসিয়েশনের ঘরোয়া চ্যাম্পিয়ন দল প্লে-অফের পূর্ব পর্যন্ত আলাদা ঘরোয়া চ্যাম্পিয়নস পথে অংশগ্রহণ করেছে।
এই আসরের গ্রুপ পর্বে অংশগ্রহণ করার মাধ্যমে ইস্তাম্বুল বাশাকশেহির, ক্রাস্নোদার, মিচিল্যান এবং রেনে উয়েফা চ্যাম্পিয়নস লিগে অভিষেক করেছে। অন্যদিকে, এই আসরে উয়েফা চ্যাম্পিয়নস লিগের ইতিহাসে সর্বোচ্চ ৩টি রুশ দল গ্রুপ পর্বে অংশগ্রহণ করেছে।
নকআউট পর্বে প্রতিটি দল একটি হোম এবং অ্যাওয়ে ম্যাচের মাধ্যমে দুই লেগ খেলায় (শুধুমাত্র ফাইনাল ছাড়া) একে অপরের মুখোমুখি হবে। উপর একে অপরের বিরুদ্ধে খেলে, এক ম্যাচ ফাইনাল ছাড়া। 
প্রতিটি পর্বের জন্য আয়োজিত ড্রয়ের পদ্ধতি নিম্নরূপ:
<section begin=Bracket /><section end=Bracket />
২০২০ সালের ১৪ই ডিসেম্বর তারিখে, দুপুর ১২টায় (সিইএসটি) এই পর্বের ড্র অনুষ্ঠিত হয়েছে। এই পর্বের প্রথম লেগের খেলা ১৬, ১৭, ২৩, ২৪ ফেব্রুয়ারি এবং দ্বিতীয় লেগের খেলা ৯, ১০, ১৬, ১৭ মার্চ তারিখে অনুষ্ঠিত হবে।
"লিভারপুল সামগ্রিকভাবে ৪–০ গোলে জয়ী"
"সামগ্রিকভাবে ৪–৪ গোলে ড্র, পোর্তু অধিক অ্যাওয়ে গোলের জন্য জয়ী"
"পারি সাঁ-জেরমাঁ সামগ্রিকভাবে ৫–২ গোলে জয়ী"
"বরুসিয়া ডর্টমুন্ড সামগ্রিকভাবে ৫–৪ গোলে জয়ী"
২০২১ সালের ১৯শে মার্চ তারিখে, এই পর্বের ড্র অনুষ্ঠিত হবে। এই পর্বের প্রথম লেগের খেলা ৬, ৭ এপ্রিল এবং দ্বিতীয় লেগের খেলা ১৩, ১৪ এপ্রিল তারিখে অনুষ্ঠিত হবে।
২০২১ সালের ১৯শে মার্চ তারিখে, কোয়ার্টার-ফাইনালের ড্রয়ের পর এই পর্বের ড্র অনুষ্ঠিত হবে। এই পর্বের প্রথম লেগের খেলা ২৭, ২৮ এপ্রিল এবং দ্বিতীয় লেগের খেলা ৪, ৬ মে তারিখে অনুষ্ঠিত হবে।
২০২১ সালের ১৯শে কোয়ার্টার-ফাইনাল এবং সেমি-ফাইনালের ড্রয়ের পর এই পর্বের ড্র অনুষ্ঠিত হবে, যেখানে প্রশাসনিক কাজের জন্য ফাইনালের "স্বাগতিক" দল নির্ধারণ করা হবে। ২০২১ সালের ২৯শে মে তারিখে তুরস্কের ইস্তাম্বুলের আতাতুর্ক অলিম্পিক স্টেডিয়ামে এই আসরের ফাইনাল অনুষ্ঠিত হবে।
বাছাইপর্ব এবং প্লে-অফের পরিসংখ্যান এখানে অন্তর্ভুক্ত করা হয়নি।